**prim. plk. MUDr. Michal Beca, nar. v r.1950 v Úbreži, žije v Košiciach**

Primár Fyziatricko-rehabilitačného oddelenia Leteckej vojenskej nemocnice Košice. F**yziater, odborný lekár pre klasickú korporálnu akupunktúru, aurikuloterapiu a manuálnu medicínu, básnik a spisovateľ.**

Po ukončení Lekárskej fakulty Karlovej univerzity na Vojenskom lekárskom, výskumnom a doškoľovacom ústave v Hradci Králové nastúpil na lekársku prax vo Vojenskej strednej odbornej škole leteckej v Prešove. Počas tohto obdobia úspešne absolvoval špecializačné atestácie z vnútorného lekárstva (s výsledkom Summa cum laudae) a zo všeobecného lekárstva na svojej alma mater, skoro nato získal na Karlovej univerzite v Prahe aj certifikáty z klasickej korporálnej akupunktúry a aurikuloterapie a certifikát z manuálnej medicíny. Nakoniec v SPAM Bratislava získal aj špecializačnú atestáciu z fyziatrie, balneológie a liečebnej rehabilitácie a certifikát z laseroterapie.Takto odborne pripravený vyhral konkurz na primára Fyziatricko - rehabilitačného oddelenia v prestížnej Vojenskej nemocnici v Košiciach, kde sa v necelých 38.- rokoch stal jedným z najmladších primárov v histórii nemocnice.Tam dosiahol vojenskú hodnosť plukovníka Ozbrojených síl armády Slovenskej republiky. Vybudoval nové, technicky i personálne kvalitné rehabilitačné oddelenie, ktoré skoro získalo reputáciu nielen v meste Košice. V 150 - ročnej histórii Vojenskej nemocnice v Košiciach sa stal jedným z najdlhšie pôsobiacich primárov vo svojej funkcii (26 rokov), s plným priehrštím už naplňa tretiu desiatku rokov.

V časopisoch publikoval odborné články z oblasti fyziatrie, balneológie a liečebnej

rehabilitácie. Bol častým hosťom v Slovenskom rozhlase, kde propagoval nielen posledné poznatky zo svojho odboru, ale aj kultúrny, výtvarný a najmä literárny život mesta Košice.

MUDr. Michal Beca liečil mnoho významných osobností:

 - prezidenta Slovenskej republiky Rudolfa Schustera ( ktorý svoju spokojnosť vyjadril o.i. aj udelením pamätnej striebornej medaily prezidenta  SR).

 - predsedu vlády Slovenkej republiky Mikuláša Dzurindu

 - ministra financií Slovenskej republiky Júliusa Tótha

 - metropolitu rímsko - katolíckej cirkvi, arcibiskupa Alojza Tkáča

 - košického eparchu grécko - katolíckej cirkvi vladyku Milana Chautura

   ako aj mnohých univerzitných hodnostárov, špičkových umelcov a športovcov.

Druhou oblasťou, ktorej sa Michal Beca venoval, bola oblasť krásnej literatúry.

Už počas stredoškolských štúdií písal a aj publikoval v časopisoch, novinách a zborníkoch svoje básne, fejtóny a eseje. Knižnou prvotinou bola až v r. 1997 zbierka básní Milovanie na úver. Potom už v rýchlom slede vyšli básnické zbierky: Súkromný vesmír (1998), Aby som ti nezabudol povedať (1998), Ako kruhy v obilí (2002). V r. 2003 mu vyšla kniha výberu z poézie pod názvom Ostýchavá láska. Vydal aj 4 romány z lekárskeho prostredia: Chytanie vetra v poli (1997), Trpkejšia ako smrť (1999), Satanova pieseň (2000), Kto koho vedie na povrázku (2014). Napísal aj 2 knihy spomienok: Bosý po črepinách (2001), Úsmevy a úškrny (2003) a 2 knihy poviedok: Dvanásty (ne)smrteľný hriech (2006), Nebeské jazero (2008). Jeho srdcu najmilšou sa stala kniha rozprávok pre deti predškolského veku Čarovné slová (2002).

Mimoriadnym ocenením Becovej tvorby boli:

v roku 2002

Cena primátora mesta Košice

-za vynikajúce tvorivé výkony v oblasti krásnej litaratúry a reprezentácii mesta Košice

v roku 2006

Cena mestskej časti Košice – Ťahanovce

-za dosiahnuté významné úspechy v literárnej činnosti

v roku 2013 – v rámci významného roka: Košice – Európske hlavné mesto kultúry:

Cena mesta Košice

 -za dlhoročný aktívny podiel na propagácii kultúrneho, výtvarného a najmä literárneho života mesta

V roku 2014

mu udelila European WHO is Who Association (EU - WIWA) Európske vyznamenanie Who is who